Haloo buhan pembaca blog FBB. Akhirnya ulun berkesempatan lagi manulis disini.Tulisan ulun kali ini soal nyamannya badiam di di Banjarmasin, Kalsel, Indonesia dan alasan-alasannya
Mungkin buhan Pian sudah tahu,mayoritas penduduk Banjarmasin adalah urang Banua alias urang Banjar asli. Banyak jua urang Banjar yang tadinya bediam di hulu sungai lalu bediam atau berumah di Banjarmasin.
Selain urang asli Banjar, berbagai suku jua ada di Banjarmasin. Seperti suku Jawa, Madura, Bugis dan hampir semua suku di Indonesia banyak bediam di Banjarmasin. Nang akhirnya menjadiakan Banjarmasin, kota yang heterogen, jar urang kaitu pang manyambatnya Ini sakiranya mambawa hal yang positif gasan masyarakat Banjarmasin.
Banjarmasin menurut ulun kota nang lumayan nyaman. Sabalumnya ulun sudah suah badiam di beberapa kota di Indonesia Ada plus minusnya setiap kota tuh sebagai tempat tinggal.
Intinya Banjarmasin menurut ulun cukup nyamanlah kalau buhan pian handak memutuskan bediam lawas. Napa nang mambuat Banjarmasin nyaman gasan kita badiam dalam jangka panjang?
7 Alasan Kanapa Banjarmasin Nyaman Banar Gasan Tempat Tinggal
1. Masyarakatnya Ramah wan Terbuka
Masyarakat suku Banjar umumnya dikenal sebagai masyarakat yang ramah wan terbuka. Kayak itu jua penduduk Bajarmasin yang di dominasi urang Banjar. Keterbukaan wan keramahan meolah masyarakat luar sangat gampang menyatu lawan penduduk lokal.
2. Kehidupan Sungai yang menarik
Dikenal sebagai kota seribu sungai menjadikan Banjarmasin memang dialiri sungai besar hingga sungai kecil. Kehidupan masyarakat sungai, menarik untuk diamati, misalnya soal perdagangan melalui jalur sungai yang masih hidup di Banjarmasin. Intinya kita berataan yang badiam di Banjarmasin akan banyak belajar soal kearifan lokal melalui hadirnya sungai ini. Misalnya menjaga sungai tetap barasih sampai supaya kada lagi sungai meluap wan meolah banjir.
3. Ragam kulinernya
Di Banjarmasin buhan pian akan mudah menemukan ragam kuliner (makanan) mulai pagi sampai malam hari. Buhan pian gampang banar mancari kuliner lokal yang tersebar sampai ke pelosok kota, kuliner Indonesia pada umumnya jua nyaman banar dicari. Hampir semua makanan daerah Indonesia ada di Banjarmasin.
4. Relatif aman dari kejahatan
Sekali dua kali ada haja pang tadangar kasus kejahatan di Banjarmasin. Tapi secara umum, wilayah Banjarmasin aman haja. Penduduk kota jua merasa tenang dan nyaman.
5. Biaya Hidup Relatif Murah
Di wilayah Kalimantan, biaya hidup di Banjarmasin masuk kelas menengah haja. Kada talalu randah, kada talalu tinggi jua. Mun dibandingakan lawan beberapa kota lain khususnya di beberapa ibukota provinsi lain, biaya hidup relatif murah. Oh iya, bila ulun amati yang larang di Banjarmasin adalah pakaian hingga kebutuhan yang sifatnya impor. Sedangkan makanan masak ataupun mentah masih lebih murah dibanding kota besar lain di Indonesia.
6. Masyarakatnya Agamis
Masyarakat Banjarmasin juga dikenal agamis. Tiap hari dalam seminggu ada haja pangajian wan itu rami nang datang.
Selain pengajian rutin mereka jua katuju ziarah ka makan ulama hingga katuju merayakan berbagai perayaan agama, misalnya tradisi maulidan.
7. Bebas Macet parah
Ini nang menurut ulun menarik. Tinggal di Banjarmasin relatif bebas macet parah seperti halnya di ibukota atawa Jabodetabek atawa mungkin kota seperti Bandung. Kotanya jua tanang karena jauh dari polusi balabihanan akibat macet misalnya.
Biar macet gen hanya di wilayah tertentu wan jam tertentu ja. Bila kota tu bebas macet, maka kamana-mana jadi tarasa parak haja. Hal yang menarik menurun ulun.
Nah, tulah 7 hal yang menurut ulun menarik ketika memutuskan tinggal di Banjarmasin Kalsel. Kayapa menurut buhan pian? Apa yang menarik buhan pian sampai memutuskan tinggal di Banjarmasin?
***
Nang manulis: Enny @ www.ennyratnawati.com
Nang manyunting: Ira @ www.irabooklover.com
bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn zsm_Latn bjn_Latn min_Latn bjn_Latn ind_Latn bjn_Latn ind_Latn bjn_Latn ind_Latn bjn_Latn bjn_Latn ind_Latn bjn_Latn bjn_Latn bjn_Latn unk bjn_Latn bjn_Latn